五言绝句
周郎爱晚菘,对客蒙称赏。
今晨喜荐新,小嚼冰霜响。
张子经示所得后湖居士诗及书札想见其人寄意短韵
七言律诗
后湖翰墨真追古,前辈风流独到今。
二月书题看六纸,一篇诗律抵千金。
周郎酒里君相得,韦九花间我欲寻。
饭颗山头如会遇,慇勤为道仰高心。
次韵周嘉仲刑曹简航师食笋四首
周郎清而臞,菜把助严苦。
槃中玉离离,酝酿冰雪语。
向来几时⑴亡,径欲就君补。
请读食笋篇,微言皆可咀。
⑴ 《宋诗纪事补遗》卷三三作诗
周秀实监丞闻嘉禾兵乱请急归唁其亲朋还朝有作因次其韵
羽书剧纷纶,将士愧庸懦。
谁扶中兴举,康济须十乱。
周郎人中杰,表表苍柏干。
向来围城厄,梦想音信断。
瞻敬会有时,神明恍还观。
他年铨衡手,抗论清月旦。
勿为俗人言,钟鼓惊斥鴳。
七言律诗
国风惆怅黍离离,只有周郎五字诗。
得见大巫今索矣,可怜小子孰裁之。
心如废井凭谁汲,语到修门未可期。
此别更须留好句,梅花窗外见相思。
君家屋中作山舫,开窗看山篷背上。
两峰高并玉玲珑,大孤小孤无此样。
主人酿酒书满船,读书饮酒酣且眠。
应笑周郎赤壁下,龙骧万斛风动天。
七言绝句
拔刀斫案气如虹,独倚周郎⑴立隽功。
一战果摧曹孟德,不妨高枕霸江东。
⑴ 原作即,据四库本改
岳阳城下岸赤色亦呼赤壁
七言绝句
岳阳楼下有赤壁,照耀洞庭烟水东。
鄂渚巴陵土多赭,周郎何处破曹公。
七言绝句
再闰黄州正坐诗,诗因迁谪更瑰奇。
读公赤壁词并赋,如见周郎破贼时。
七言律诗
千金治产似孙吴,珠箔银觥只自如。
问我长风当夕起,数他极浦落帆初。
自知汗简今千轴,更说生犀有几株。
赤壁当年遇黄盖,周郎何惜借吹嘘。
七言绝句
年来三十过平头,笑却周郎却自羞。
但得小乔歌一曲,未须辛苦向荆州。
造海船,海旁朴斲雷殷山。
大船辟舰容万斛,小船飞鹘何翩翩。
传闻潞县燕京北,木柹翻空浪头白。
近年升作北通州,谓是背吭宜控扼。
坐令斩木千山童,民间十室八九空。
老者驾车辇输去,壮者腰斧从鸠工。
自期鼓楫沧溟隘,